Kiej żech Ecika spotykoł w Chorzowie
Staro ziokera nosioł na gowie
Szaket za mały za krotke rynkowy
A to niy jego yno Antka z Dombrowy
Galoty sztrajfki łozdarte w kroku
Kere to erbnoł po Zefku Ptoku
Sznuptychla w kabzi nigdy niy prano
Łod wiyrchu do spodka blank łosmarkano
Szczewiki za małe bezto lyzie krziwo
Tyro bez ulica kożdy mu sie dziwo
Zygarek na gracy mo namalowany
Kiej na niego wejrzi, czas mu jest niyznany
W kożdym siedzioł szynku łod rana samego
Popijoł sie piwo – ale niy za jego.
Autor : Roman Labiak
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn min_Latn